《太仓隆福寺创观音院以诗百韵寄妙观大师且呈》
宋代·郏亶

珍重妙观师，书来再三读。
不蒙促归计，乃忧旷笺牍。
疑师未相知，待我尚尘俗。
窃闻构新殿，东畔建廊屋。
圣像已完布，舍利应祈祝。
其余虽未备，想亦渐周足。
凡事在臻牢，慎勿尚遄速。
堂基不厌高，磉窠须剩筑。
间架莫求大，却须择良木。
椽桷贵稠直，楣栱要恒笃。
但得规摹成，不忧无人续。
五年纵未就，十年亦示蹙。
今生不能了，后世亦修复。
中庭要宽广，从舍须团簇。
堂前种杉桧，方丈植慈行。
冬青绕周遭，夏初香馥郁。
松篁又次之，潇洒快脸腹。
园中开数径，晚步散踡跼。
沿阶种药苗，乘间采盈掬。
川芎并地黄，幽兰间甘菊。
泡水须麦门，熬汤要莺粟。
蘘莪并狗杞，可以备蔬蔌。
葵藿及鸡冠，可以悦心目。
橘柚耀金苞，钥旗资茗粥。
四时皆要用，一奴长灌沃。
地形或褊隘，后墙可展扑。
东荣有园池，幽小类棋局，
长土可载削，凡材宜斩斸。
使之稍清旷，可以蠲烦溽。
秋至芙蕖红，春来鸭头渌。
拨刺有鲂鲤，优游栖雁骛。
菱芡交加生，藻荇参差畜。
采嚼齿牙香，牵挽襟裾绿，
楞以娱宾朋，可以施水陆。
穿渠绕吾院，高下相联属。
畎引发新声，潺湲若山谷。
细事宜先治，大道在勤督。
晨经劝群庶，夜讲诲幽独。
午间略行道，睡魔可降伏。
智灯照昏迷，慧刀破贪欲。
若夫润泽事，在师更崇肃。
为山贵覆篑，弹冠重初沐。
荤羶勿放人入，酒会当还逐。
诸宅或相混，此诗可约束。
庶令百里人，外悦更心服。
从善若转圜，慕义如凑幅。
悟者味醍醐，昧者隔纱縠。
病者解颠倒，强者销仇毒。
昆虫与草芥，一一沾慧福。
顾此区区心，提孩已怀蓄。
十三听先训，观音为眷属。
二十学於寺，有意重盖覆。
诵书小松下，夜惊老僧宿。
老僧睡不称，冥心生毁讟。
梦一白衣人，戒言勿轻触。
凌晨来谢我，道此颇惭恧。
因知此大缘，圣心已潜属。
故余昔欲仕，先此治轩垫。
无端赴辟书，万里走炎燠。
因缘论时事，乍荣复深辱。
连延未能归，非敢恋方谷。
上欲荣二亲，次欲芘诸族。
妻封子可任，行将谢微禄。
屯邅累见迫，神灵若相促。
前日除永甯，君恩殊委曲。
风物似京华，民醇无犴狱。
月给五十千百万，岁租三百斛。
兹事为未了，力辞求倅睦。
尚念虽近乡，官身甚羁拲。
黾勉终此任，庶几堪退缩。
驱驰六十年，今朝方自赎。
可为林下游，放旷比麋鹿。
幽园创书馆，诸子弄黄轴。
静室爇名香，与师评梵竺。
寺僧必钦向，师应勤训育。
童蒙傥来叩，我亦当善告。
四季饮乡人，三冬辦民浴。
其八m老姑与老姊，就可报恩鞠。
季弟与群姓，日可讲驭穆。
人生能几何，此乐难尽录。
惟师本英豪，少小已良淑。
传经建精蓝，饭众迈高躅。
飘然西北来，声华满京毂。
名山及钜院，诸公意勤缛。
师皆力辞避，许我归林麓。
兹惟吾二人，密约有昔夙。
然能蹈此语，沙金石中玉。
吾身方困踬。师誉正彪襮。
吾归不为艰，师退良难卜。
飞云谩出山，至宝欣还匵。
素志幸已酬，忘言目相瞩。
幽显若相佑，成就在忽倏。
内外期两立，缁素更纯熟。
惟吾二人者，可以共藏六。
松江多波涛，西山呜橡桷。
台岭夸石梁，庐阜诧飞瀑。
与师结真赏。轻举效鸿鹄。
相将老此身，啸歌随寝餗。
数终或归去，任缘顺所欲。
却观今日事，犹如梦中烛。

作者简介：（1038—1103）宋苏州昆山人，字正夫。仁宗嘉祐二年进士。授睦州团练推官。神宗熙宁初任广东安抚司机宜。三年，上书条陈苏州水利，为王安石所称善。五年，除司农寺丞，提举兴修两浙水利。吕惠卿言其措置乖方，罢归。治所居之西水田，为圩岸、沟浍、场圃，一如所陈之说，岁入甚丰。因图状以献，以明前法可用。复任司农寺丞，擢江东转运判官。哲宗元祐初为太府寺丞，出知温州。以比部郎中召还，未至卒。有《吴门水利书》。